《读书 其二》
清代·伊朝栋

风雨上于天，地不擅功名。无成代有终，臣道惟利贞。

鬼神实福谦，天道常恶盈。勋高多亢梅，菹醢及鼓英。

淮阴功震主，奚复夸智能。亚夫顾尚席，骄愤何不平。

主非忌寡恩，臣自昧寅清。李曾戒齿刚，孔亦鼎垂铭。

谁从赤松游，千春仰鸿冥。

作者简介：福建宁化人，初名恒瓒，字用侯，号云林。乾隆三十四年进士，授刑部主事，遇事不可，必据理力争。历本部郎中，官至光禄寺卿。卒年七十九。有《南窗丛记》、《赐砚斋诗钞》。